Gunfight at the OK Corral

Gunfight at the OK Corral () 1957ko western filma da, John Sturges estatubatuar zinemagileak zuzendu zuena. George Scullinen Gunfight at the OK Corral liburuan oinarriturik dago, eta O.K. Corraleko tiroketa ospetsuaren kontakizuna da.

Burt Lancaster, Kirk Douglas, Rhonda Fleming, Jo Van Fleet eta John Ireland izan ziren antzezle nagusiak. Bestalde, garai hartan hasi berriak ziren Dennis Hopperrek eta Lee van Cleefek ere lan egin zuten. Bi Oscar saritarako izendapenak jaso zituen: muntatze onenarena (Warren Low) eta soinu onenarena (George Dutton).

 Argumentua 

Mendebalde Urruna, Kansas. Wyatt Earp (Burt Lancaster), Dodge Cityko sheriffa, Doc Holliday (Kirk Douglas) tuberkulosiak jotako jokalari mozkortiarekin berrelkartu da.

Honako honetan, Clantondarren taldeari egin beharko diote aurre, Arizonako Tombstone herria izuturik duen abeltzain familia boteretsuari. Azkenean, bi aldeen arteko liskarra  O.K. Corraleko tiroketan amaituko da, 30 segundu besterik iraun ez arren Estatu Batu guztietan ospetsu bilakatuko dena.

 Aktoreak 
 Burt Lancaster - Wyatt Earp marshalla
 Kirk Douglas - Doc Holliday
 Rhonda Fleming - Laura Denbow
 Jo Van Fleet - Kate Fisher
 John Ireland - Johnny Ringo
 Lyle Bettger - Ike Clanton
 Frank Faylen - Cotton Wilson sheriffa
 Earl Holliman - Charlie Bassett sheriffa
 Ted de Corsia - Shanghai Pierce
 Dennis Hopper - Billy Clanton
 Whit Bissell - John P. Clum
 George Mathews - John Shanssey
 John Hudson - Virgil Earp
 DeForest Kelley - Morgan Earp
 Martin Milner - James 'Jimmy' Earp
 Lee Van Cleef - Ed Bailey
 Jack Elam - Tom McLowery
 Peter Lawman - Jack Morgan

 Kanpo estekak 
 Gunfight at the OK Corral filmaren IMDBko fitxa irakurgai 

Kategoria:John Sturgesek zuzendutako filmak
Kategoria:Dimitri Tiomkinen soinu bandadun filmak
Kategoria:Ameriketako Estatu Batuetako filmak
Kategoria:Western filmak
Kategoria:Karta jokoei buruzko filmak
Kategoria:Texasen girotutako filmak
Kategoria:Kansasen girotutako filmak
Kategoria:1957ko filmak